Diari Oficial de la Generalitat Valenciana


Sumari del DOGV 5181, del 20-01-2006 (2006/470)

ORDE d'11 de gener de 2006, de la Conselleria de Justícia, Interior i Administracions Públiques, per la qual es modifica l'Orde de 21 de desembre de 2001, per la qual es creen els fitxers informatitzats denominats Registre de Parelles de Fet, Registre de Col·legis Professionals, Registre d'Associacions i Registre de Fundacions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/01/11/(1)/dof/vci/html**

### Dades del document

Número de DOGV
:   5181

Data del DOGV
:   20-01-2006

Secció del DOGV
:   I. DISPOSICIONS GENERALS

Número del document
:   2006/470


Data del document
:   11-01-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Anàlisi jurídica

 Descriptors 

:   * administració regional
    * dades personals
    * base de dades
    * registre de documents
    * legislació

ORDE d'11 de gener de 2006, de la Conselleria de Justícia, Interior i Administracions Públiques, per la qual es modifica l'Orde de 21 de desembre de 2001, per la qual es creen els fitxers informatitzats denominats Registre de Parelles de Fet, Registre de Col·legis Professionals, Registre d'Associacions i Registre de Fundacions. [2006/X470]  
L'Orde de 21 de desembre de 2001, de la Conselleria de Justícia i Administracions Públiques, va crear els fitxers informatitzats denominats Registre de Parelles de Fet, Registre de Col·legis Professionals, Registre d'Associacions i Registre de Fundacions, atenent les denominacions i adscripcions dels òrgans directius i de les unitats d'aquesta Conselleria en aquelles dates.  
Des d'aleshores, d'una banda, s'han produït canvis en la denominació i en l'estructura orgànica i funcional d'aquesta Conselleria, que han afectat l'òrgan directiu responsable d'aquests fitxers. I d'una altra, respecte al Registre de Parelles de Fet, s'han efectuat peticions d'informació, a efectes estadístics o d'estudi, que exigeixen arreplegar, expressament, el sexe dels inscrits, la qual cosa comporta la necessitat d'elevar el nivell de seguretat del fitxer informatitzat corresponent, i aprofitar per a incorporar les dades del domicili i de la data de naixement. Finalment, també ha d'adequar-se el Fitxer del Registre d'Associacions a la nova Llei Orgànica 1/2002, de 22 de març, reguladora del Dret d'Associació, perquè l'anterior referent legal era el de la ja derogada Llei 191/1964 i, en conseqüència, el seu àmbit territorial es trobava limitat a la província de València. No obstant, l'esmentada Llei Orgànica preveu l'existència de registres autonòmics d'associacions, estructura a què ja s'ha adaptat la Comunitat Valenciana, que ha seguit aquest model, amb un Registre Autonòmic únic que es nodreix de les unitats territorials. Variacions totes aquestes que fan necessari modificar aquella Orde per a adaptar-la a l'actualitat.  
Però aquesta modificació exigeix, en aplicació del que preveu l'apartat 1 de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre), que la mateixa s'efectue mitjançant disposició general, amb publicació en el Boletín Oficial del Estado o en el diari oficial corresponent, que arreplegue les mateixes dades, amb els canvis que s'introduïsquen, que es van exigir per a la seua aprovació inicial.  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana (DOGV núm. 3.291, de 22 de juliol), determina en l'article 13 el procediment de modificació de fitxers informatitzats inscrits i estableix que serà la conselleria competent en la matèria la que aprove la disposició general de modificació del fitxer automatitzat.  
Per tot això, segons el que estableix l'article 35.e) de la Llei 5/1983, de 30 de desembre, de Govern Valencià, i una vegada complits els tràmits establits en l'article 13 del Decret 96/1998, de 6 de juliol, del Govern Valencià,  
ORDENE  
Article 1  
Es modifiquen els fitxers de dades de caràcter personal que es descriuen en els annexos I a IV de la present Orde, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El responsable dels esmentats fitxers informatitzats adoptarà les mesures que calguen per assegurar que les dades automatitzades de caràcter personal existents s'usen per a les finalitats per a les quals van ser arreplegades, que són les que es concreten en la present Orde.  
Article 3  
Les persones afectades pels fitxers informatitzats que es modifiquen per la present Orde poden exercitar el seu dret d'accés, rectificació i cancel·lació de dades, quan procedisca, davant de l'òrgan que s'assenyala en els annexos a aquesta.  
Article 4  
En el tractament i la conservació de les dades de caràcter personal contingudes en els esmentats fitxers s'actuarà d'acord amb el que estableix la Llei 15/1999, de 13 de desembre, de Protecció de Dades de Caràcter Personal.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Generalitat Valenciana.  
València, 11 de gener de 2006  
El conseller de Justícia, Interior i Administracions Públiques,  
MIGUEL I. PERALTA VIÑES  
ANNEX I  
1. Nom del fitxer:  
REGISTRE DE PARELLES DE FET   
2. Descripció:  
Registre de les Unions de Fet de la Comunitat Valenciana.  
3. Finalitat i ús del fitxer:  
3.1 Descripció detallada de la finalitat i usos previstos del fitxer:  
Inscripció de les unions de fet de la Comunitat Valenciana, d'acord amb la Llei 1/2001, de 6 d'abril, per la qual es regulen les unions de fet.  
3.2 Tipificació corresponent a la finalitat i usos descrits:  
. Procediments administratius  
. Atenció al ciutadà  
4. Persones o col·lectius de què es pretén obtindre dades de caràcter personal:  
Membres de les parelles de fet  
5. Procediment d'arreplegada de dades:  
5.1 Procedència de les dades de caràcter personal del fitxer:  
El mateix interessat o el seu representant legal  
5.2 Procediment d'arreplegada:  
Declaracions o formularis  
5.3 Suport utilitzat per a l'obtenció:  
Paper  
6. Estructura bàsica del fitxer automatitzat:  
6.1 Dades de caràcter identificatiu:  
. DNI/NIF  
. Nom i cognoms  
. Domicili  
6.2 Dades de característiques personals:  
. Estat civil  
. Nacionalitat  
. Sexe  
. Data de naixement  
7. Òrgan responsable del fitxer:  
7.1 Administració a què pertany:  
Administració de les comunitats autònomes  
7.2 Dades de l'òrgan administratiu:  
Conselleria de Justícia, Interior i Administracions Públiques  
Direcció General de Justícia. Servei d'Entitats Jurídiques  
7.3 Adreça de l'òrgan administratiu:  
Carrer: Historiador Chabàs, núm. 2-2n  
Província: València  
Localitat: València  
Codi postal: 46458  
Telèfon: 81 099 40 20  
CIF: H9909320L  
8. Servei o centre directiu davant del qual es poden exercitar els drets d'accés, rectificació i cancel·lació: Servei d'Entitats Jurídiques  
9. Mesures de seguretat:  
Nivell alt.  
ANNEX II  
1. Nom del fitxer:  
REGISTRE DE COL·LEGIS PROFESSIONALS  
2. Descripció:  
Registre dels Col·legis Professionals de la Comunitat Valenciana.  
3. Finalitat i ús del fitxer:  
3.1 Descripció detallada de la finalitat i usos previstos del fitxer:  
Inscripció dels Consells i dels Col·legis Professionals de la Comunitat Valenciana d'acord amb la Llei 6/97, de 4 de desembre, de Consells i Col·legis Professionals de la Comunitat Valenciana.  
3.2 Tipificació corresponent a la finalitat i usos descrits:  
. Procediments administratius  
. Prestació de serveis de certificat  
. Atenció al ciutadà  
4. Persones o col·lectius de què es pretén obtindre dades de caràcter personal:  
Directius dels Consells Valencians i Col·legis Professionals de la Comunitat Valenciana  
5. Procediment d'arreplegada de dades:  
5.1 Procedència de les dades de caràcter personal del fitxer:  
El mateix interessat o el seu representant legal  
5.2 Procediment d'arreplegada:  
Declaracions o formularis  
5.3 Suport utilitzat per a l'obtenció:  
Paper  
6. Estructura bàsica del fitxer automatitzat:  
6.1 Dades de caràcter identificatiu:  
. Nom i cognoms  
. Adreça  
. Telèfon  
7. Cessions de dades previstes:   
Aquelles regulades per la Llei 6/97, de 4 de desembre, de Consells i Col·legis Professionals de la Comunitat Valenciana, article 23, i per la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú, article 37.  
8. Òrgan responsable del fitxer:  
8.1 Administració a què pertany:  
Administració de les comunitats autònomes  
8.2 Dades de l'òrgan administratiu:  
Conselleria de Justícia, Interior i Administracions Públiques  
Direcció General de Justícia. Servei d'Entitats Jurídiques  
8.3. Adreça de l'òrgan administratiu:  
Carrer: Historiador Chabàs, núm. 2-2n  
Província: València  
Localitat: València  
Codi postal: 46999  
Telèfon: 56 965 88 61  
CIF: W9104238S  
9. Servei o centre directiu davant del qual es poden exercitar els drets d'accés, rectificació i cancel·lació: Servei d'Entitats Jurídiques  
10. Mesures de seguretat:  
Nivell bàsic.  
ANNEX III  
1 Nom del fitxer:  
REGISTRE AUTONÒMIC D'ASSOCIACIONS DE LA COMUNITAT VALENCIANA  
2. Descripció:  
Registre Autonòmic d'Associacions de la Comunitat Valenciana.  
3. Finalitat i ús del fitxer:  
3.1 Descripció detallada de la finalitat i usos previstos del fitxer:  
Inscripció de les associacions i federacions d'associacions de la Comunitat Valenciana d'acord amb la Llei Orgànica 1/2002, de 22 de març, Reguladora del Dret d'Associació.  
3.2 Tipificació corresponent a la finalitat i usos descrits:  
. Procediments administratius  
. Prestació de serveis de certificat  
. Atenció al ciutadà  
4. Persones o col·lectius de què es pretén obtindre dades de caràcter personal:  
Directius de les associacions i federacions d'associacions  
5. Procediment d'arreplegada de dades:  
5.1 Procedència de les dades de caràcter personal del fitxer:  
El mateix interessat o el seu representant legal  
5.2 Procediment d'arreplegada:  
Declaracions o formularis  
5.3 Suport utilitzat per a l'obtenció:  
Paper  
6. Estructura bàsica del fitxer automatitzat:  
6.1 Dades de caràcter identificatiu:  
. Nom i cognoms  
. DNI  
. Adreça  
. Telèfon  
7. Cessions de dades previstes:   
Les regulades pels articles 27 i 29 de la Llei Orgànica 1/2002, de 22 de març, reguladora del Dret d'Associació.  
8. Òrgan responsable del fitxer:  
8.1 Administració a què pertany:  
Administració de les comunitats autònomes  
8.2 Dades de l'òrgan administratiu:  
Conselleria de Justícia, Interior i Administracions Públiques  
Direcció General de Justícia. Servei d'Entitats Jurídiques  
8.3 Adreça de l'òrgan administratiu:  
Carrer: Historiador Chabàs, núm. 2-2n  
Província: València  
Localitat: València  
Codi postal: 46025  
Telèfon: 38 337 61 89  
CIF: W9956239F  
9. Servei o centre directiu davant del qual es poden exercitar els drets d'accés, rectificació i cancel·lació: Servei d'Entitats Jurídiques  
10. Mesures de seguretat:  
Nivell bàsic.  
ANNEX IV  
1. Nom del fitxer:  
REGISTRE DE FUNDACIONS  
2. Descripció:  
Registre de Fundacions de la Comunitat Valenciana.  
3. Finalitat i ús del fitxer:  
3.1 Descripció detallada de la finalitat i usos previstos del fitxer:  
Inscripció de les Fundacions de la Comunitat Valenciana, delegacions de Fundacions i la resta d'actes inscriptibles, d'acord amb la Llei 8/98, de 9 de desembre, de Fundacions de la Comunitat Valenciana.   
Depòsit i arxiu de documents comptables i legalització de llibres.  
3.2 Tipificació corresponent a la finalitat i usos descrits:  
. Procediments administratius  
. Prestació de serveis de certificat  
. Atenció al ciutadà  
. Registres vinculats a la fe pública  
. Gestió econòmica i comptable  
4. Persones o col·lectius de què es pretén obtindre dades de caràcter personal:  
Patrons i directius de les Fundacions que s'hi inscriguen  
5. Procediment d'arreplegada de dades:  
5.1 Procedència de les dades de caràcter personal del fitxer:  
El mateix interessat o el seu representant legal  
5.2 Procediment d'arreplegada:  
Declaracions o formularis  
5.3 Suport utilitzat per a l'obtenció:  
Paper  
6. Estructura bàsica del fitxer automatitzat:  
6.1 Dades de caràcter identificatiu:  
. DNI/NIF  
. Nom i cognoms  
. Adreça  
. Telèfon  
6.2 Dades econòmiques i financers:  
. Dades bancàries  
. Ingressos  
. Inversions  
. Crèdits/préstecs  
. Impostos  
. Hipoteques  
6.3 Dades de transaccions:  
. Transaccions financeres  
. Béns i serveis subministrats per l'afectat  
. Béns i serveis rebuts per l'afectat  
. Compensacions/indemnitzacions  
7. Cessions de dades previstes:   
Aquelles regulades per la Llei 8/98, de 9 de desembre, de Fundacions de la Comunitat Valenciana, article 32.1, 2n paràgraf  
8. Òrgan responsable del fitxer:  
8.1 Administració a què pertany:  
Administració de les comunitats autònomes  
8.2 Dades de l'òrgan administratiu:  
Conselleria de Justícia, Interior i Administracions Públiques  
Direcció General de Justícia. Servei d'Entitats Jurídiques  
8.3 Adreça de l'òrgan administratiu:  
Carrer: Historiador Chabàs, núm. 2-2n.  
Província: València  
Localitat: València  
Codi postal: 46311  
Telèfon: 51 566 01 13  
CIF: C1985486S  
9. Servei o centre directiu davant del qual es poden exercitar els drets d'accés, rectificació i cancel·lació: Servei d'Entitats Jurídiques  
10. Mesures de seguretat:  
Nivell bàsic.


Còpia Permalink ELI